
Ministru kabineta noteikumi Nr. 313
Rīgā 2026. gada 9. jūnijā (prot. Nr. 32 22. §)
Latvijai piešķirto emisijas kvotu izsolīšanas kārtība
Izdoti saskaņā ar Klimatnoturības un ekonomiskās ilgtspējas likuma 15. panta astotās daļas 1. punktu
· 1. Noteikumi nosaka Latvijai piešķirto emisijas kvotu izsolīšanas kārtību.
· 2. Emisijas kvotas izsola kopējā izsoļu platformā, kas izvēlēta saskaņā ar Komisijas 2023. gada 17. oktobra Deleģētās regulas (ES) 2023/2830, ar ko papildina Eiropas Parlamenta un Padomes Direktīvu 2003/87/EK, nosakot noteikumus par siltumnīcefekta gāzu emisijas kvotu izsolīšanas laika grafiku, administrēšanu un citiem aspektiem (turpmāk – Deleģētā regula 2023/2830), 26. pantu un Kopīgā iepirkuma nolīgumu par kopēju izsoles platformu iepirkumu (turpmāk – Kopīgā iepirkuma nolīgums). Emisijas kvotas izsola Deleģētajā regulā 2023/2830 un Kopīgā iepirkuma nolīgumā noteiktajā kārtībā.
· 3. Kalendāra gadā izsolāmo emisijas kvotu skaitu nosaka atbilstoši Deleģētās regulas 2023/2830 10., 11. un 13. pantam. Emisijas kvotu izsoļu kalendāru nosaka atbilstoši Deleģētās regulas 2023/2830 8. un 14. pantam. 
· 4. Kompetentā iestāde emisijas kvotu izsolīšanā ir Klimata un enerģētikas ministrija (turpmāk – kompetentā iestāde).
· 5. Lai nodrošinātu emisijas kvotu izsolīšanu, kompetentā iestāde:
· 5.1. veic Deleģētās regulas 2023/2830 23. pantā noteiktos izsolītāja uzdevumus;
· 5.2. koordinē Kopīgā iepirkuma nolīgumā paredzēto saistību izpildi, tai skaitā pārstāv Latviju Kopīgā iepirkuma nolīguma ietvaros izveidotajā komitejā;
· 5.3. informē Eiropas Komisiju par izsoļu ieņēmumu izmantošanu atbilstoši Eiropas Komisijas noteiktajiem termiņiem un nosacījumiem.

